กรีฑาไทยเฮ 2 ปอดเหล็กสาวซิวโควตาโอลิมปิก 2016
กรีฑาไทยได้เฮ เจน วงศ์วรโชติ และณัฐธยาน์ ธนรณวัฒน์ 2 ปอดเหล็กสาวไทย ได้โควตาไปโอลิมปิกเกมส์ 2016 ที่บราซิลแล้ว หลังทำเวลาผ่านเกณฑ์วิ่งมาราธอน ในการแข่งขันรายการ ฮิวส์ตัน มาราธอน ที่เมืองฮิวส์ตัน ประเทศสหรัฐอเมริกา ทำให้เวลานี้ทัพไทยได้ไปริโอเกมส์แล้ว 14 คน,การแข่งขันมาราธอน รายการ ฮิวส์ตัน มาราธอน 2016 ที่เมืองฮิวส์ตัน ประเทศสหรัฐอเมริกา เมื่อวันที่ 17 ม.ค.ที่ผ่านมา ตามเวลาท้องถิ่น ซึ่งเป็นหนึ่งในรายการที่สหพันธ์กรีฑานานาชาติ (ไอเอเอเอฟ) รับรองผลเพื่อผ่านเกณฑ์ไปโอลิมปิกเกมส์ 2016 ที่เมืองริโอ เด จาเนโร ประเทศบราซิล โดยกรณีที่ฝ่ายชายจะได้ตั๋วไปริโอเกมส์ จะต้องทำสถิติไม่เกิน 2.19 ชม. ส่วนฝ่ายหญิงต้องทำสถิติน้อยกว่า 2.45 ชม.,ผลปรากฏว่า เจน วงศ์วรโชติ ปอดเหล็กสาวไทยซึ่งกลับมาฟิตสมบูรณ์อีกครั้ง ทำเวลาได้ 2.42.09 ชม. เข้าเส้นชัยเป็นอันดับ 13 ในประเภทหญิง แถมในรุ่นอายุ 30-34 เข้าเป็นอันดับ 3 อีกด้วย ขณะที่ ฝน ณัฐธยาน์ ธนรณวัฒน์ เหรียญทองซีเกมส์ ทำ 2.44.45 ชม. ส่งผลให้ปอดเหล็กไทยซิวโควตา โอลิมปิกไปทั้ง 2 คน ส่วนแชมป์ฝ่ายหญิงเป็นของ เดเกฟา บิรุกตายิต จากเอธิโอเปีย 2.26.07 ชม. อันดับ 2 ริซา เวตแมน จากออสเตรเลีย 2.27.35 ชม. และอันดับ 3 เซเชล ดาลาซา จากเอธิโอเปีย เช่นกัน เวลา 2.28.43 ชม. ขณะที่ฝ่ายชาย บุญถึง ศรีสังข์ ทำเวลา 2.24.01 ชม. คว้าอันดับ 27 ไม่เพียงพอจะคว้าโควตาไปบราซิล ส่วนอันดับ 1-3 เป็นของ เอธิโอเปีย ทั้งหมด แชมป์เป็นเบอร์ก้า เกโบ 2.10.54 ชม. อันดับ 2 เกบรู เกอร์เมย์จาก 2.11.05 ชม. และ อันดับ 3 เบอร์ฮานู เกเดฟา 2.11.53 ชม.,แฝดเล็ก พล.ต.ต.ศุภวณัฐ อาริยะมงคล หัวหน้าผู้ฝึกสอนกรีฑาไทย กล่าวว่า กำลังประสานให้ เจนและณัฐธยาน์ ไปเก็บตัวที่ประเทศสหรัฐฯ หรือ เยอรมนี โดยในรายของเจน ตั้งเป้าหมายจะติดท็อป 25 ในโอลิมปิกเกมส์ให้ได้ ซึ่งถ้าทำได้จะถือว่ายอดเยี่ยมมากๆ ส่วนบุญถึงยังมีลุ้นอีกเพราะสถิติดีขึ้นมาก ถือว่ายังห่างไม่มาก กำลังหารายการให้ไปคัดอีกในเร็วๆนี้ สำหรับเป้าหมายของสมาคมกรีฑาฯ จากนี้ยังมีลุ้นจากขว้างจักรหญิง สุเบญรัตน์ อินแสง, 400 ม.ชาย คุณานนท์ สุขแก้ว, 200 ม.ชาย จิระพงศ์ มีนาพระ และทีมผลัดชายและหญิง,อนึ่ง หลังจากกรีฑา ทำเพิ่มได้อีก 2 ที่นั่งในโอลิมปิกเกมส์ 2016 ทำให้เวลานี้ทัพไทยได้โควตาไปริโอเกมส์ เดือน ส.ค.นี้ รวมแล้วทั้งหมด 14 คน ประกอบด้วย ยิงเป้าบิน 1 คน สุธิยา จิวเฉลิมมิตร, ยิงปืน 2 คน ธันยพร พฤกษากร พิมพ์อร คล้ายสุบรรณ, มวยสากล 1 คน วุฒิชัย มาสุข, ยกน้ำหนัก 8 คน (ได้มาเป็นจำนวนที่นั่ง สมาคมยกน้ำหนักฯ จะมีการคัดเลือกนักกีฬาที่ดีที่สุด ชาย 4 คน และหญิง 4 คน ต่อไป) และล่าสุดกรีฑา 2 คน เจน วงศ์วรโชติ ณัฐธยาน์ ธนรณวัฒน์
กรีฑาไทยได้เฮ เจน วงศ์วรโชติ และณัฐธยาน์ ธนรณวัฒน์ 2 ปอดเหล็กสาวไทย ได้โควตาไปโอลิมปิกเกมส์ 2016 ที่บราซิลแล้ว หลังทำเวลาผ่านเกณฑ์วิ่งมาราธอน ในการแข่งขันรายการ ฮิวส์ตัน มาราธอน ที่เมืองฮิวส์ตัน ประเทศสหรัฐอเมริกา
เจน วงศ์วรโชติ,ณัฐธยาน์ ธนรณวัฒน์,โอลิมปิกเกมส์ 2016,ข่าวกีฬา,ข่าว,ไทยรัฐออนไลน์